**ELŐTERJESZTÉS**

**Szombathely Megyei Jogú Város Közgyűlésének 2023. december 14-i ülésére**

**Javaslat közétkeztetéssel kapcsolatos döntések meghozatalára**

1. **Szociális étkeztetés**

A Pálos Károly Szociális Szolgáltató Központ és Gyermekjóléti Szolgálat (továbbiakban: Intézmény) és a Justfood Kft. (továbbiakban: Vállalkozó) 2022. július 21. napján közbeszerzési eljárás keretében „Szociális étkeztetés és gyermekétkeztetés biztosítása” tárgyában vállalkozási szerződést kötött. A Vállalkozó 2023. I. negyedévében az élelmiszerárak nagymértékű emelkedésére és a szolgáltatások színvonalának biztosításához szükséges energiaárak drasztikus növekedésére tekintettel az akkor hatályos árak 15 %-os emelését kezdeményezte. Szombathely Megyei Jogú Város Közgyűlése a szociális étkeztetésben alkalmazandó élelmezési nyersanyagköltségeket a 117/2023.(III.30.) Kgy. számú határozatában – határozott időre - 2023. május 1. napjától 2023. december 31. napjáig 15 %-kal megemelte.

Annak érdekében, hogy a Vállalkozó a szolgáltatások megfelelő színvonalát továbbra is fenn tudja tartani, a jelenleg alkalmazott élelmezési nyersanyagköltségeket 2024. január 1. napjától változatlanul fenntartani szükséges.

A 2024. január 1. napjától alkalmazandó nyersanyagnorma az alábbiak szerint alakul:

|  |  |
| --- | --- |
| Étkezési forma | Élelmezési nyersanyagnorma / adag2024. január 1. napjától(nettó) |
| Szociális ebéd normál | 468 Ft |
| Szociális ebéd könnyű | 520 Ft |
| Szociális ebéd diabétesz | 520 Ft |
| Szociális reggeli | 269 Ft |
| Szociális vacsora | 377 Ft |
| Szünidei gyermekétkeztetés | 468 Ft |

A jelenleg hatályos árak megtartása – az Intézmény 2024. évi vásárolt élelmezés várható kiadásainak és bevételeinek kimutatása alapján – 2024. évre az Önkormányzatnak nagyságrendileg 67.000.000 Ft többletkiadást jelent.

1. **Étkeztetés**
2. **Nyersanyagnorma**

A Szombathely Megyei Jogú Város Önkormányzata (a továbbiakban: Önkormányzat) étkeztetési kötelezettségébe tartozó óvodák, általános és középiskolák, kollégiumok étkeztetési feladatait a 2017. június 13. napján megkötött, 2022. április 22. napján módosított vállalkozási szerződés alapján 2027. július 31. napjáig terjedő határozott időre az ELAMEN Zrt. (a továbbiakban: Vállalkozó) látja el.

Szombathely Megyei Jogú Város Közgyűlése - a 2022-2023. évet terhelő inflációs hatás, és a megemelkedett energiaárak okozta válság hatására - az elmúlt két évben három alkalommal döntött a nyersanyagnorma emeléséről, 2022. március 1-től 6 %, 2022. szeptember 1-től újabb 6 %, majd 2023. január 1. napjától – határozott időre - 2023. december 31. napjáig 26 % mértékben.

Annak érdekében, hogy a Vállalkozó a szolgáltatások megfelelő színvonalát továbbra is fenn tudja tartani, a jelenleg alkalmazott élelmezési nyersanyagköltségeket 2024. január 1. napjától változatlanul fenntartani szükséges.

A 2024. január 1. napjától alkalmazandó nyersanyagnorma az alábbiak szerint alakul:

|  |  |
| --- | --- |
| **Megnevezés** | **Élelmezési nyersanyagköltség 2024. január 1. napjától** **Ft/fő/nap****(nettó)** |
| *Óvodák* |  |
| tízórai | 123 |
| ebéd | 416 |
| uzsonna | 116 |
| **összesen** | **655** |
|   |  |
| *Általános iskolák* |  |
| tízórai | 178 |
| ebéd | 504 |
| uzsonna | 178 |
| **összesen** | **859** |
|   |  |
| *Középiskolák és kollégiumok* |  |
| reggeli, tízórai | 312 |
| ebéd | 543 |
| uzsonna, vacsora | 438 |
| **összesen** | **1 294** |
|   |  |
| *Óvodai diétás gyermeknorma* |  |
| tízórai | 149 |
| ebéd | 496 |
| uzsonna | 131 |
| **összesen** | **776** |
|   |  |
| *Általános iskolai diétás gyermeknorma* |  |
| tízórai | 217 |
| ebéd | 604 |
| uzsonna | 217 |
| **összesen** | **1 037** |
|   |  |
| *Középiskolai és kollégiumi diétás gyermeknorma* |  |
| reggeli, tízórai | 326 |
| ebéd | 604 |
| uzsonna, vacsora | 457 |
| **összesen** | **1 387** |

Mivel az élelmezési nyersanyagnorma szintje nem változik, így a szociális étkezés és a köznevelési intézményekben igénybe vett étkezés díja sem. A térítési díjak 2023. évi szinten történő továbbvitelével Önkormányzatunk hozzájárul ahhoz, hogy a szolgáltatásokat igénybe vevő egyének és családok megélhetéssel kapcsolatos anyagi terhei ne növekedjenek tovább.

1. **Rezsikulcs**

Szombathely Megyei Jogú Város Közgyűlése a 105/2021.(IX.30.) Kgy. számú határozatában a rezsikulcs mértékét 113 %-ban határozta meg.

A Közgyűlés a 380/2022. (X.27.) Kgy. sz. határozatában a 2022. évi költségvetés terhére, egyszeri rendkívüli rezsitámogatásként 17.200.000 Ft-ot, majd a 2023. évi költségvetés terhére az 55/2023.(II.23.) Kgy. sz. határozatában 162.200.000 Ft keretösszeg erejéig rendkívüli rezsikompenzációs forrást biztosított.

Fentiek alapján az Önkormányzat a 2022. évi döntések szerint 294.800.000 Ft-ot, a 2023. évi döntések szerint 446.200.000 Ft-ot, összesen 741.000.000 Ft-ot biztosított a nyersanyagnorma és a rezsikompenzáció ellentételezéseként.

A Vállalkozási szerződés 6.4. pontjában a Felek arról állapodnak meg, hogy a rezsikulcsot 2018. szeptember 1-től évente felülvizsgálják. A rezsikulcs emelésének mértékére a Vállalkozó olyan módon tehet javaslatot, hogy a KSH által közölt adatok alapján 70 %-os súllyal a kötelező legkisebb munkabér (a Munka Törvénykönyve, Mt. 153.§ (1) bekezdés a) pont), 30% százalékban az energia árának tárgyévet megelőző éves növekedését veszi figyelembe.

A Vállalkozó 2023 decemberében 2024. január 1. napjával a rezsikulcs emelését kezdeményezte a számításban 70 %-os súllyal szereplő tétel 119,47 %-os mértékű növekedéséből kifolyólag.

A Vállalkozó által érvényesíteni kívánt 128,4 %-os rezsikulcs nagyságrendileg 116.000.000 Ft többletkiadást jelent 2024. évre az Önkormányzatnak.

A Vállalkozó – tekintettel a rendkívüli rezsikompenzációs forrás biztosítására - az energiaárak növekedésével az emelési kérelmében nem számolt. Azonban a működéshez szükséges egyéb feltételek biztosításához szükséges költségek emelkedésére tekintettel a 2023. évben előreláthatólag nagyságrendileg 55.000.000 Ft fel nem használt rendkívüli rezsikompenzációs forrást a 2024. évre vonatkozóan az Önkormányzatnak negyedéves elszámolás alapján a Vállalkozó részére továbbra is biztosítani szükséges. Az aktuális rezsikompenzáció az elszámolás benyújtását követő 30 napon belül kerül kifizetésre.

Kérem a Tisztelt Közgyűlést, hogy az előterjesztést megtárgyalni és a határozati javaslatokat elfogadni szíveskedjen.

Szombathely, 2023. december 7.

 /: Dr. Nemény András :/

**I.**

**HATÁROZATI JAVASLAT**

**…/2023. (XII.14.) Kgy. számú határozat**

1. Szombathely Megyei Jogú Város Közgyűlése a szociális étkeztetésben alkalmazandó élelmezési nyersanyagköltség összegeket 2024. január 1. napjától változatlanul az alábbiak szerint állapítja meg:

|  |  |
| --- | --- |
| Étkezési forma | Élelmezési nyersanyagnorma / adag 2024. január 1. napjától (nettó) |
| Szociális ebéd normál | 468 Ft |
| Szociális ebéd könnyű | 520 Ft |
| Szociális ebéd diabétesz | 520 Ft |
| Szociális reggeli | 269 Ft |
| Szociális vacsora | 377 Ft |
| Szünidei gyermekétkeztetés | 468 Ft |

1. A Közgyűlés felkéri Kulcsár Lászlónét, a Pálos Károly Szociális Szolgáltató Központ és Gyermekjóléti Szolgálat igazgatóját, hogy a vállalkozási szerződés módosításáról gondoskodjon.

**Felelős:** Dr. Nemény András polgármester

 Dr. László Győző alpolgármester

Dr. Horváth Attila alpolgármester

Dr. Károlyi Ákos jegyző

(a végrehajtás előkészítéséért:

Vinczéné dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Kulcsár Lászlóné, a Pálos Károly Szociális Szolgáltató Központ és Gyermekjóléti Szolgálat igazgatója)

**Határidő:** 2024. január 1. (1.pont vonatkozásában)

 2023. december 31. (2.pont vonatkozásában)

**II**.

**HATÁROZATI JAVASLAT**

**…/2023. (XII.14.) Kgy. számú határozat**

1. Szombathely Megyei Jogú Város Közgyűlése az óvodákban, általános és középiskolákban, valamint kollégiumokban alkalmazott élelmezési nyersanyagköltséget 2024. január 1. napjától változatlanul az alábbiak szerint állapítja meg:

|  |  |
| --- | --- |
| **Megnevezés** | **Élelmezési nyersanyagköltség 2024. január 1. napjától** **Ft/fő/nap****(nettó)** |
| *Óvodák* |  |
| tízórai | 123 |
| ebéd | 416 |
| uzsonna | 116 |
| **összesen** | **655** |
|   |  |
| *Általános iskolák* |  |
| tízórai | 178 |
| ebéd | 504 |
| uzsonna | 178 |
| **összesen** | **859** |
|   |  |
| *Középiskolák és kollégiumok* |  |
| reggeli, tízórai | 312 |
| ebéd | 543 |
| uzsonna, vacsora | 438 |
| **összesen** | **1 294** |
|   |  |
| *Óvodai diétás gyermeknorma* |  |
| tízórai | 149 |
| ebéd | 496 |
| uzsonna | 131 |
| **összesen** | **776** |
|   |  |
| *Általános iskolai diétás gyermeknorma* |  |
| tízórai | 217 |
| ebéd | 604 |
| uzsonna | 217 |
| **összesen** | **1 037** |
|   |  |
| *Középiskolai és kollégiumi diétás gyermeknorma* |  |
| reggeli, tízórai | 326 |
| ebéd | 604 |
| uzsonna, vacsora | 457 |
| **összesen** | **1 387** |

Az óvodai, általános iskolai, valamint középiskolai felnőtt étkezők élelmezési nyersanyagköltsége a reggeli, tízórai, uzsonna, vacsora esetében az intézménytípusnak megfelelő gyermeknormával azonos összegben, az ebéd pedig a középiskolai ebédnormával azonos összegben kerül meghatározásra.

1. Szombathely Megyei Jogú Város Közgyűlése az Önkormányzat és az ELAMEN Zrt. között fennálló vállalkozási szerződés 6.4. pontjában foglaltak figyelembevételével a rezsikulcs mértékét 2024. január 1. napjától egységesen 128,4 %-ban határozza meg.
2. A Közgyűlés az ELAMEN Zrt. részére a 2024. évi költségvetés terhére rendkívüli rezsitámogatásként legfeljebb 55.000.000 Ft keretösszeg erejéig forrást biztosít, számlaszintű, negyedéves elszámolás alapján. Az aktuális rezsikompenzáció az elszámolás benyújtását követő 30 napon belül kerül kifizetésre.
3. A Közgyűlés felhatalmazza a polgármestert a rezsikulcs emelésére, valamint a rendkívüli rezsitámogatásra vonatkozóan a 67.171-41/2017. iktatószámú Vállalkozási szerződés módosításának aláírására.

**Felelős:** Dr. Nemény András polgármester

 Dr. László Győző alpolgármester

Dr. Horváth Attila alpolgármester

Dr. Károlyi Ákos jegyző

(a végrehajtás előkészítéséért:

Vinczéné dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Imréné Erényi Katalin, a Szombathelyi Köznevelési GAMESZ igazgatója)

**Határidő:** 2024. január 1. (1.pont és 2. pont vonatkozásában)

 2024. évi költségvetés elfogadása (3.pont vonatkozásában)

 2024. január 12. (4.pont vonatkozásában)